S-66/2021

Mál þetta, sem var dómtekið 24. mars sl., var höfðað með þremur ákærum lögreglustjórans á Norðurlandi eystra, á hendur G-kk-þgf F-kk-þgf S-kk-þgf, kt. [...], [...], Reykjavík.

Fyrsta ákæran er dagsett 9. febrúar 2021 „fyrir umferðarlagabrot, með því að hafa, aðfararnótt sunnudagsins 31. maí 2020, ekið bifreiðinni [...], sviptur ökurétti og óhæfur til að stjórna bifreiðinni örugglega vegna áhrifa áfengis og ávana- og fíkniefna (í blóðsýni sem tekið var í þágu rannsóknar málsins mældist vínandi 1,17 ‰ og amfetamín 315 ng/ml), frá Krambúðinni við Borgarbraut á Akureyri, vestur Borgarbraut, norður Bugðusíðu og vestur Kjalarsíðu þar sem hann stöðvaði bifreiðina fyrir framan hús nr. [...].

Teljast brot þessi varða við 1. mgr., sbr. 2. mgr. 49. gr., 1. mgr., sbr. 2. mgr. 50. gr. og 1. mgr. 58. gr., sbr. 1. mgr. 95. gr. umferðarlaga nr. 77/2019.

Þess er krafist að ákærði verði dæmdur til refsingar og til greiðslu alls sakarkostnaðar. Jafnframt er þess krafist að honum verði gert að sæta sviptingu ökuréttar samkvæmt 99. og 101. gr. umferðarlaga nr. 77/2019.“

Önnur ákæran er dagsett 10. júní 2021 „fyrir umferðar- og fíkniefnalagabrot, með því að hafa föstudaginn 19. febrúar 2021, ekið bifreiðinni [...], sviptur ökurétti, undir áhrifum áfengis (í blóðsýni mældist áfengismagn 0,54‰) og óhæfur til að stjórna bifreiðinni örugglega vegna áhrifa ávana- og fíkniefna (í blóðsýni sem var tekið í þágu rannsóknar málsins mældist amfetamín 540 ng/ml) austur Skógarlund, suður Dalsbraut og áfram suður Kjarnagötu á Akureyri þar sem lögregla stöðvaði akstur hans við hús [...] og með því að hafa verið með í vörslum sínum, á sama tíma, 9,83 grömm af amfetamíni en efnin fundust við leit lögreglu í bifreiðinni.

Telst brot þetta varða við 1. mgr., sbr. 2. mgr. 49. gr., 1. mgr., sbr. 2. mgr. 50. gr., 1. mgr. 58. gr., sbr. 1. mgr. 95. gr. umferðarlaga nr. 77/2019 og 2. gr., sbr. 5. gr. og 6. gr. laga um ávana- og fíkniefni nr. 65/1974, með síðari breytingum og 2. gr., sbr. 14 gr. reglugerðar um ávana- og fíkniefni og önnur eftirlitsskyld efni nr. 233/2001 með síðari breytingum.

Þess er krafist að ákærði verði dæmdur til refsingar og til greiðslu alls sakarkostnaðar. Jafnframt er gerð sú krafa að ákærði sæti sviptingu ökuréttar samkvæmt 99. gr. og. 101. gr. umferðarlaga nr. 77/2019. Þá er þess einnig krafist að ákærða verði gert að sæta upptöku á efni því sem lögreglan lagði hald á og tilgreind eru í efnaskrá nr. 45461 samkvæmt 6. mgr. 5. gr. laga nr. 65/1974 og 2. mgr. 14. gr. reglugerðar nr. 233/2001.“

Þriðja ákæran er dagsett 8. september 2021 fyrir „eftirtalin umferðarlagabrot: I.

Með því að hafa, að kvöldi föstudagsins 30. apríl 2021, ekið bifreiðinni, [...], sviptur ökurétti og óhæfur til að stjórna bifreiðinni örugglega vegna áhrifa áfengis (í blóðsýni sem tekið var í þágu rannsóknar málsins mældist vínandi 1,51 ‰), frá Dalsbraut á Akureyri, inn Grenilund, um Miðhúsabraut og að bifreiðastæði við verslun Bónus við gatnamót Miðhúsabrautar og Kjarnagötu, þar sem hann lagði bifreiðinni og lögregla hafði afskipti af honum Teljast brot þessi varða við 1. mgr., sbr. 3. mgr. 49. gr., 1. mgr. 58. gr., sbr. 1. mgr. 95. gr. umferðarlaga nr. 77/2019.

II.

Með því að hafa, að kvöldi laugardagsins 24. júlí 2021, ekið bifreiðinni [...], sviptur ökurétti og óhæfur til að stjórna bifreiðinni örugglega vegna áhrifa ávana- og fíkniefna (í blóðsýni sem tekið var í þágu rannsóknar málsins mældist amfetamín 125 ng/ml.), um Spöngina við Borgartorg í Reykjavík, þar sem lögreglu stöðvaði akstur hans.

Teljast brot þessi varða við 1. mgr., sbr. 2. mgr. 50. gr., 1. mgr. 58. gr., sbr. 1. mgr. 95. gr. umferðarlaga nr. 77/2019.

III.

Þess er krafist að ákærði verði dæmdur til refsingar og til greiðslu alls sakarkostnaðar. Þess er jafnframt krafist að ákærða verði gert að sæta sviptingu ökuréttar skv. 99. og 101. gr. umferðarlaga nr. 77/2019.“

Af hálfu ákærða er krafist vægustu refsingar sem lög leyfa, og að hún verði að hluta skilorðsbundin. Þá er krafist þóknunar til handa skipuðum verjanda.

Ákærði hefur komið fyrir dóm og játað sök samkvæmt ákærum. Með játningu hans, sem ekki er ástæða til að efa að sé sannleikanum samkvæm, og gögnum málsins, er nægilega sannað að hann hafi gerst sekur um þá háttsemi sem í ákærum er lýst og þar er réttilega heimfærð til refsiákvæða. Verður lagður dómur á málið án frekari sönnunarfærslu, sbr. heimildarákvæði 164. gr. laga nr. 88/2008.

Sakaferill ákærða er töluverður og nær aftur til ársins 1997. Samkvæmt framlögðu sakavottorði hefur ákærði margítrekað verið fundinn sekur um að aka sviptur ökurétti, undir áhrifum áfengis og óhæfur til að stjórna bifreið örugglega vegna ávana- og fíkniefna. Þá síðast þann 23. október 2019, en þá hlaut ákærði dóm í héraðsdómi Norðurlands eystram. a. fyrir að aka sviptur ökurétti, aka undir áhrifum fíkniefna og aka undir áhrifum áfengis. Hafði ákærði ítrekað brot vegna aksturs undir áhrifum áfengis og fíkniefna í sjöunda sinni og í sjötta sinn vegna aksturs sviptur ökurétti. Var refsing ákveðin fangelsi í 22 mánuði og ævilöng svipting ökuréttar áréttuð. Sá dómur var staðfestur í Landsrétti þann 11. júní 2021. Ákærði hlaut einnig dóm þann 24. nóvember 2020 fyrir líkamsáras. Ákærða var ekki gerð sérstök refsing.

Brot ákærða þann 31. maí 2020 var framið fyrir uppkvaðningu dómsins þann 24. nóvember 2020. Verður því litið til 78. gr. almennra hegningarlaga nr. 19/1940 um hegningarauka hvað það brot varðar.

Ákærði er nú dæmdur fyrir að aka í fjórgang sviptur ökurétti og í öll skiptin undir áhrifum áfengis og/eða fíkniefna. Með því hefur hann ítrekað brot sín í sjöunda og áttunda sinni, auk þess að vera nú sakfelldur fyrir vörslur fíkniefna. Með vísan til alls framangreinds er refsing ákærða ákveðin fangelsi í 32 mánuði. Sakaferill ákærða gefur ekki tilefni til að skilorðsbinda refsingu hans.

Með vísan til 3. mgr. 99. gr. umferðarlaga nr. 77/2019 er ævilöng svipting ökuréttar áréttuð.

Að kröfu ákæruvalds, og með vísan til 5. gr. og 6. gr. laga um ávana- og fíkniefni nr. 65/1974 skal ákærði sæta upptöku á þeim efnum er í dómsorði greinir.

Að kröfu ákæruvalds og með vísan til dómsniðurstöðu verður ákærði dæmdur til greiðslu sakarkostnaðar, þ. m. t þóknun skipaðs verjanda síns, eins og hún ákveðst í dómsorði að virðisaukaskatti meðtöldum.

B-kvk-nf H-kvk-nf aðstoðarmaður dómara kveður upp dóminn.

Dómsorð:

Ákærði, G-kk-nf F-kk-nf S-kk-nf, sæti fangelsi í 32 mánuði.

Ákærði er sviptur ökurétti ævilangt.

Gerð eru upptæk 9,83 grömm af amfetamíni.

Ákærði greiði 535.800 krónur í sakarkostnað, þ. m. t. þóknun skipaðs verjanda síns, S-kk-ef K-kk-ef K-kk-ef lögmanns, 139.500 krónur.